b'\n_START_ARTICLE_\nTheodoros II\n_START_PARAGRAPH_\nTheodoros II, siviilinimelt\xc3\xa4\xc3\xa4n Nik\xc3\xb3laos Choreft\xc3\xa1kis (kreik. \xce\x9d\xce\xb9\xce\xba\xcf\x8c\xce\xbb\xce\xb1\xce\xbf\xcf\x82 \xce\xa7\xce\xbf\xcf\x81\xce\xb5\xcf\x85\xcf\x84\xce\xac\xce\xba\xce\xb7\xcf\x82, 25. lokakuuta 1954, Kreeta) on kreikkalainen patriarkka. H\xc3\xa4n on johtanut Aleksandrian ja koko Afrikan kreikkalais-ortodoksista patriarkaattia vuodesta 2004 edelt\xc3\xa4j\xc3\xa4ns\xc3\xa4 patriarkka Petros VII:n kuoltua helikopterionnettomuudessa Athoksen l\xc3\xa4hell\xc3\xa4._NEWLINE_Patriarkan koko arvonimi kuuluu: Suuren Aleksandrian kaupungin, Libyan, Pentapoliksen, Etiopian, koko Egyptin ja koko Afrikan Paavi ja Patriarkka, Isien Is\xc3\xa4, Pastorien Pastori, Prelaattien Prelaatti, Kolmastoista Apostoli ja Ekumenian Tuomari.'